కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Hardik Pandya, కేఎల్ రాహుల్‌కి రూ. 20 లక్షలు జరిమానా..!
ఇంగ్లాండ్ వేదికగా మే 30 నుంచి వన్డే ప్రపంచకప్ మొదలుకానుండగా.. రిజర్వ్ ఓపెనర్‌‌గా కేఎల్ రాహుల్, ఆల్‌రౌండర్‌గా హార్దిక్ పాండ్యాని టీమ్‌లోకి భారత సెలక్టర్లు గత సోమవారం ఎంపిక చేసిన విషయం తెలిసిందే.
Samayam Telugu | Updated:
Apr 20, 2019, 01:41PM IST
Hardik Pandya, కేఎల్ రాహుల్‌కి రూ. 20 లక్షలు జరిమానా..!
హైలైట్స్
బాలీవుడ్ నిర్మాత కరణ్ జోహార్ టాక్ షోలో వివాదాస్పదంగా మాట్లాడిన రాహుల్, హార్దిక్
ఈ ఏడాది జనవరిలో ఇద్దరిపై కొన్ని రోజులు నిషేధం విధించిన బీసీసీఐ
ప్రపంచకప్ జట్టులోకి గత సోమవారం హార్దిక్ , రాహుల్‌ని ఎంపిక చేసిన సెలక్టర్లు
తాజాగా ఇద్దరికీ చెరో రూ.20 లక్షలు జరిమానా విధించిన బీసీసీఐ అంబుడ్స్‌మెన్
భారత యువ క్రికెటర్లు హార్దిక్ పాండ్య , కేఎల్ రాహుల్‌కి చెరో రూ. 20 లక్షలు జరిమానా పడింది. గత ఏడాది ‘కాఫీ విత్ కరణ్’ టాక్ షోకి హాజరైన ఈ ఇద్దరు క్రికెటర్లు మహిళలపై అనుచిత వ్యాఖ్యలు చేసినందుకు ఈ జరిమానా విధిస్తున్నట్లు బీసీసీఐ అంబుడ్స్‌మెన్‌ డీకే జైన్ శనివారం ప్రకటించారు. ఇంగ్లాండ్ వేదికగా మే 30 నుంచి వన్డే ప్రపంచకప్ మొదలుకానుండగా.. రిజర్వ్ ఓపెనర్‌‌గా కేఎల్ రాహుల్ , ఆల్‌రౌండర్‌గా హార్దిక్ పాండ్యాని టీమ్‌లోకి భారత సెలక్టర్లు గత సోమవారం ఎంపిక చేసిన విషయం తెలిసిందే.
Visit Site
Recommended byColombia
ఈ ఇద్దరు క్రికెటర్లు చెల్లించే రూ. 20 లక్షల జరిమానాలో.. రూ.10 లక్షల్ని పారా మిలిటరీ ఫోర్స్‌లో వీరమరణం పొందిన కానిస్టేబుల్స్ భార్యలకి, మిగిలిన రూ. 10 లక్షల్ని అంధుల క్రికెట్ అసోసియేషన్‌కి విరాళంగా ఇవ్వాలని బీసీసీఐ అంబుడ్స్‌మెన్ సూచించాడు. ఈ మొత్తాన్ని నాలుగు వారాలలోపు ఇద్దరు క్రికెటర్లు చెల్లించాలని కూడా అతను ఆదేశించాడు.
మహిళలపై అనుచిత వ్యాఖ్యలు చేసినందుకు ఇప్పటికే గత జనవరిలో రాహుల్, హార్దిక్ పాండ్యాపై కొద్దిరోజులు నిషేధం విధించిన నేపథ్యంలో.. వారిపై ఇక ఎలాంటి చర్యలు ఉండబోవని బీసీసీఐ అంబుడ్స్‌మెన్ స్పష్టం చేశారు. ఐపీఎల్ 2019 సీజన్‌లో ప్రస్తుతం ముంబయి ఇండియన్స్ టీమ్‌కి హార్దిక్ పాండ్యా ఆడుతుండగా.. కేఎల్ రాహుల్ కింగ్స్ ఎలెవన్ పంజాబ్‌ టీమ్‌కి ఓపెనర్‌గా ఆడుతున్నాడు.
అసలు ఏం జరిగిందంటే..? బాలీవుడ్ నిర్మాత కరణ్ జోహార్ వ్యాఖ్యాతగా వ్యవహరిస్తున్న ‘కాఫీ విత్ కరణ్’ టాక్ షోకి గత ఏడాది ఆఖర్లో హాజరైన హార్దిక్ పాండ్య, కేఎల్ రాహుల్.. అక్కడ జోహార్ సరదాగా అడిగిన ప్రశ్నలకి కొంటెగా సమాధానం చెప్పి చిక్కుల్లో పడ్డారు. తాను ఎంత మందితో శృంగారంలో పాల్గొన్నది, పార్టీల్లో అమ్మాయిల్ని చూసే విధానంపైనా హార్దిక్ పాండ్య అనుచిత వ్యాఖ్యలు చేయగా.. కేఎల్ రాహుల్.. తన జేబులో కండోమ్ ప్యాకెట్ ఉండటం, అది తన తండ్రి చూసి ఫర్వాలేదు రక్షణ కవచం వాడుతున్నావంటూ ప్రశంసించినట్లు చెప్పడంపై అప్పట్లో పెద్ద ఎత్తున విమర్శలు చెలరేగాయి. దీంతో.. బీసీసీఐ ఈ ఇద్దరినీ తాత్కాలికంగా సస్పెండ్ చేసి.. ఆస్ట్రేలియా పర్యటన నుంచి ఈ ఏడాది జనవరిలో వెనక్కి పిలిపించింది. కానీ.. ఆ తర్వాత సస్పెన్షన్‌ని ఎత్తివేసింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.